**VIEŠAME PREKIŲ AUKCIONE PARDUOTO TURTO**

**PIRKIMO-PARDAVIMO SUTARTIS**

2025 m. \_\_\_\_\_\_\_\_\_\_\_\_\_\_ \_\_\_\_ d. Nr.

Visaginas

**Valstybės įmonė Ignalinos atominė elektrinė**, pagal Lietuvos Respublikos įstatymus įsteigta ir veikianti įmonė, juridinio asmens kodas 255450080, kurios registruota buveinė yra adresu Elektrinės g. 4, K 47, Drūkšinių k., LT-31152, Visagino sav., duomenys apie įmonę kaupiami ir saugomi Lietuvos Respublikos Juridinių asmenų registre, (toliau – **Pardavėjas),** atstovaujama Veiklos planavimo ir finansų departamento vadovės Olgos Lakinos–Raubės, veikiančios pagal valstybės įmonės Ignalinos atominės elektrinės generalinio direktoriaus 2025 m. sausio 16 d. įgaliojimo Nr. ĮmIg-6(1.204E) „Dėl dokumentų pasirašymo/tvirtinimo išlaidų ir įsipareigojimų srityje“ 1.2 papunktį ir **UAB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (toliau – **Pirkėjas**), toliau atskirai vadinami **Šalimi**, o abu kartu – **Šalimis**, sudarė šią nebenaudojamos įrangos (elektros ir elektroninės) pirkimo–pardavimo sutartį (toliau – **Sutartis**).

I. SUTARTIES DALYKAS

1. Šios Sutarties dalykas – Sutarties 3.1 punkte išvardytų prekių (toliau – **Prekės**) pirkimas–pardavimas.

II. ŠALIŲ ĮSIPAREIGOJIMAI

2. Pardavėjas įsipareigoja parduoti, o Pirkėjas – nupirkti Sutarties 3.1 punkte išvardytas Prekes nurodytomis kainomis.

III. SUTARTIES KAINA

3.1 Parduodamo turto pavadinimas, kiekis, 1 (vienos) tonos kaina bei bendra Prekių pardavimo suma:

| Eil. Nr. | Parduodamo turto pavadinimas | Nomenklatūrinis Nr. | Mato vnt. | Kiekis | Vienos tonos kaina,  EUR (be PVM) | Bendra suma,  EUR (be PVM) |
| --- | --- | --- | --- | --- | --- | --- |
| 1. | Nebenaudojama įranga (elektros ir elektroninė) | 31210-0136 | t | 40 | \_\_\_\_\_ | \_\_\_\_ |
| VISO: | | | | | | \_\_\_\_\_\_ |

3.2. Šios Sutarties 3.1 punkte nurodytos Prekių (1 (vienos) tonos ir bendra) pardavimo kainos (be PVM) nustatytos, vadovaujantis Pirkėjo **2025 m. \_\_\_\_\_\_\_\_\_\_\_\_ \_\_\_\_ d.** viešajame prekių aukcione **Nr. \_\_\_\_\_\_\_\_\_\_\_\_\_\_\_\_** (toliau – **Aukcionas**) pasiūlytomis kainomis.

**IV. MOKĖJIMO SĄLYGOS**

4.1. Pirkėjas per 3 (tris) darbo dienas, pradedant skaičiuoti nuo Aukciono vykdymo (rengimo) pabaigos dienos, atsiskaito už visą Sutarties 3.1 punkte nurodytą Prekių kiekį (sumoka Aukcione įsigyto Prekių kiekio kainą, atsižvelgiant į Lietuvos Respublikos pridėtinės vertės mokesčio įstatymo 96 straipsnį, pavedimu (banko pavedime mokėjimo paskirtyje privaloma nurodyti išankstinės sąskaitos numerį) į Pardavėjo atsiskaitomąją sąskaitą, nurodytą Sutarties XI skyriuje.

4.2. Pirkėjas, atlikęs mokėjimą, tą pačią dieną el. paštu [komercija@iae.lt](mailto:komercija@iae.lt) pateikia Pardavėjui mokėjimo pavedimo kopiją.

4.3. Pardavėjas, vadovaudamasis Aukcione parduoto turto perdavimo-priėmimo aktu (-ais), išrašo PVM sąskaitą faktūrą.

**V. PREKIŲ PERDAVIMO - PRIĖMIMO TVARKA**

5.1. Pardavėjas perduoda, o Pirkėjas priima Sutarties 3.1 punkte nurodytą Prekių kiekį. Pardavėjas Aukciono skelbime nurodytoje vietoje adresu Elektrinės g. 34, Drūkšinių k., LT-31152, Visagino sav., perduoda Prekes Pirkėjui tik gavęs patvirtinimą apie Prekių apmokėjimą. Pirkėjas paima Prekes iš Pardavėjo Aukciono skelbime nurodytais terminais, pakrauna ir išveža savo jėgomis, įranga ir transportu (automobilių keliais).

5.2. Kokybės garantija Prekėms nesuteikiama. Prekės atgal nepriimamos, nekeičiamos, pretenzijos dėl faktinės Prekių būklės, sudėties ar kitų savybių Pardavėjui negali būti reiškiamos.

5.3. Prekių nuosavybės teisė ir atsitiktinio žuvimo rizika pereina Pirkėjui nuo Aukcione parduoto turto objekto perdavimo-priėmimo akto pasirašymo momento.

5.4. Pardavėjas įsipareigoja Vieningoje gaminių, pakuočių ir atliekų informacinėje sistemoje suformuoti lydraštį, o Pirkėjas – atlikti visus būtinus veiksmus, susijusius su Įrangos rūšiavimu, surinkimu, pakrovimu ir išvežimu laikantis Lietuvos Respublikos atliekų tvarkymo įstatymo reikalavimų.

5.5. Pirkėjas **neturi teisės** **ardyti** Prekių (įrangos) Pardavėjo teritorijoje. Pažeidęs šį reikalavimą, Pirkėjas moka 1000 Eur (vieno tūkstančio eurų) dydžio baudą.

5.6. Prekes Pirkėjas privalo pakrauti bei išvežti savo lėšomis. Pardavėjas jokių išlaidų nekompensuoja. Prekių svoris nustatomas pakrautą transporto priemonę sveriant Pardavėjui priklausančiomis 60 tonų automobilių svarstyklėmis (darbiniai išmatavimai – 3,00 m x 18,00 m) arba 30 tonų automobilių svarstyklėmis (svarstyklių aikštelės išmatavimai – 3,0 m x 7,5 m).

5.7. Už kiekvieną pradelstą Aukcione įsigytų Prekių paėmimo kalendorinę dieną Pardavėjas skaičiuoja Pirkėjui 3 (tris) procentus pardavimo kainos dydžio (bet ne mažiau negu 10,00 (dešimt eurų 0 ct) mokestį už neišvežtų/nepaimtų per nustatytą/sutartą terminą Prekių sandėliavimą.

VI. ŠALIŲ ATSAKOMYBĖ

6.1.Jeigu už nupirktas Prekes Pirkėjas neatsiskaito per Sutarties 4.1 punkte nurodytą terminą, Pardavėjas turi teisę vienašališkai nutraukti Sutartį, įspėjęs Pirkėją raštu prieš 3 (tris) kalendorines dienas, neatlygindamas Pirkėjui jokių išlaidų ar nuostolių, susijusių su Sutarties nutraukimu.

6.2. Pardavėjas gali vienašališkai nutraukti Sutartį, per protingą terminą įspėjęs Pirkėją raštu, neatlygindamas Pirkėjui jokių išlaidų ar nuostolių, susijusių su Sutarties nutraukimu, jei Pirkėjas nevykdo bet kurio kito Sutartyje jam numatyto įsipareigojimo arba vykdo jį netinkamai.

6.3. Vienašališkai nutraukęs Sutartį, Pardavėjas turi teisę negrąžinti Aukciono dalyvio garantinio įnašo ir paskelbti, kad rengia naują aukcioną Prekėms parduoti. Šiuo atveju nesąžiningas Pirkėjas neturi teisės dalyvauti naujame aukcione ir apie tai jį informuoja Pardavėjas, siųsdamas pranešimą dėl vienašališko Sutarties nutraukimo. Nesąžiningas Pirkėjas privalo atlyginti Pardavėjui naujo aukciono organizavimo ir surengimo išlaidas, taip pat sumokėti kainų skirtumą, jeigu naujame aukcione turto objektas buvo parduotas už mažesnę kainą negu ta, kurios nesumokėjo nesąžiningas Pirkėjas.

**VII. NENUGALIMOS JĖGOS APLINKYBĖS (*Force majeure*)**

7.1. Sutarties Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

7.2. Sutarties Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

7.3. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Sutarties Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**VIII. GINČŲ SPRENDIMO TVARKA**

8.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama vadovaujantis Lietuvos Respublikos teise.

8.2. Bet kokie nesutarimai ar ginčai, kylantys tarp Sutarties Šalių dėl šios Sutarties, sprendžiami abipusiu susitarimu/derybomis. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teismuose Lietuvos Respublikos įstatymų nustatyta tvarka.

**IX. KITOS SUTARTIES SĄLYGOS**

9.1. Sutarties Šalys garantuoja, kad turi visus šios Sutarties sudarymui ir vykdymui reikalingus ir tinkamai įformintus įgaliojimus ir leidimus, įskaitant, bet neapsiribojant, bet kokius Lietuvos Respublikos Vyriausybės ar jos įgaliotų institucijų išduodamus leidimus ar licencijas, ar bet kokius kitokius šios Sutarties sudarymui ir vykdymui reikalingus dokumentus.

9.2. Nė viena šios Sutarties Šalis neturi teisės perduoti šia Sutartimi apibrėžtų teisių ir pareigų tretiesiems asmenims be raštiško kitos Šalies sutikimo.

9.3 Šios Sutarties sąlygos yra Šalių konfidenciali informacija. Už informacijos pagal šią Sutartį paskleidimą, kalta Šalis privalo atlyginti dėl to atsiradusius nuostolius.

9.4. Ši Sutartis sudaryta lietuvių kalba dviem egzemplioriais, turinčiais vienodą juridinę galią, po vieną kiekvienai Sutarties Šaliai. Tuo atveju, jei Sutartis pasirašoma kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73), pasirašomas vienas Sutarties egzempliorius.

**X. SUTARTIES GALIOJIMO TERMINAS**

10. Sutartis laikoma sudaryta ir įsigalioja ją pasirašius Šalių atstovams ir galioja iki visiško Šalių įsipareigojimų įvykdymo.

**XI. ŠALIŲ REKVIZITAI**

|  |  |  |
| --- | --- | --- |
| **PARDAVĖJAS** |  | **PIRKĖJAS** |
| **Valstybės įmonė Ignalinos atominė elektrinė** |  | **UAB „\_\_\_\_\_\_\_\_\_\_\_\_\_“** |
| Įmonės kodas: 255450080 |  | Įmonės kodas: \_\_\_\_\_\_\_\_\_\_\_\_\_\_ |
|  |  |  |
| Tel.: +370 38628359 |  | Tel.: \_\_\_\_\_\_\_\_\_\_\_\_\_\_\_\_ |
| El. p.: komercija@iae.lt |  | El. p.: \_\_\_\_\_\_\_\_\_\_\_\_\_\_\_\_\_\_\_\_\_\_ |
| Atsisk. sąsk.: LT24 7300 0101 0231 7164 |  | Atsisk. sąsk.:\_\_\_\_\_\_\_\_\_\_\_\_\_\_\_\_\_\_ |
| Bankas: AB „Swedbank“ |  | Bankas: \_\_\_\_\_\_\_\_\_\_\_\_\_\_\_\_\_\_\_\_\_\_ |
| PVM mokėtojo kodas: LT554500811 |  | PVM mokėtojo kodas: \_\_\_\_\_\_\_\_\_\_\_\_\_\_\_\_\_ |
| Veiklos planavimo ir finansų departamento  vadovė  Olga Lakina-Raubė  Data\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Direktorius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Data\_\_\_\_\_\_\_\_\_\_\_\_\_\_\_\_\_\_\_\_\_\_\_ |